Sekolah Jenis Kebangsaan (T) Maha Ganesa Viddyasalai

**Sekolah Jenis Kebangsaan (T) Maha Ganesa Viddyasalai** atau nama ringkasnya *SJK(T) Maha Ganesa Viddyasalai*, merupakan sebuah Sekolah jenis kebangsaan Tamil yang terletak di Kampung Selamat.

Pada 2009, Sekolah Jenis Kebangsaan (T) Maha Ganesa Viddyasalai memiliki 212 pelajar lelaki dan 250 pelajar perempuan, menjadikan jumlah keseluruhan murid seramai 462 orang. Ia mempunyai seramai 26 orang guru.2009

## Sejarah
1.1	SEJARAH  SEKOLAH

Sekolah Jenis Kebangan Tamil Maha Ganesa Viddyasalai,  merupakan sekolah yang kedua besar di Daerah Manjung.  Sejarah perkembangan sekolah ini telah bermula sejak tahun  1921 .

1.1.1	Latar Belakang Sekolah

Pada  tahun  1921, masyarakat  India  di Bandar  Sitiawan  ini  telah  memohon  kepada  Kerajaan Negeri  Perak  untuk  mendirikan  sebuah  Sekolah  Tamil  di  Sitiawan.  Setelah  berbagai  usaha  diambil  Sekolah  Maha  Ganesa  Viddyasalai  ini  telah  didirikan  pada  tahun  1928, dengan kerjasama dari hasil usaha 5 orang yang terkenal iaitu En.N.Kanapathi Pillai, En.W.P.Pillai,En.M.K Poniah, En.S.Ramasamy Chettiar dan En.S.Rathinasamy.

En.M.Munusamy  telah  bertugas  sebagai  Guru Besar  yang  pertama  dengan bilangan  murid  seramai 30  orang. Pada  tahun  1932  bilangan  murid  telah  bertambah  menjadi  60  orang  dengan  4 orang  guru.  Pada  tahun  1934,  bilangan  pelajar  telah  bertambah  menjadi  100  orang  dan  bilangan  guru  pun  telah  naik  menjadi  5  orang. Semasa pemerintahan  Jepun, sekolah  ini  telah  digunakan  sebagai  Kelas  Bahasa  Jepun  bagi  daerah  ini dan   digantikan  sebagai  Pusat  untuk  kelas  Darjah  Tujuh. Latihan  Perguruan  Peringkat  Daerah  juga  ditempatkan  di sekolah  ini  pada  tahun  1947. Oleh  kerana  bilangan  murid  kian  bertambah, maka  sebuah  bilik  darjah  tambahan  telah  didirikan  berhampiran  dengan  bangunan  induk  pada  tahun  1960.

Oleh  kerana  bilangan  bilik  darjah  tidak  mencukupi,  sekolah  telah  dijalankan  dua  sessi. Dewan  makan  kuil  Sri  Sithi  Vinayagar  juga  telah  digunakan  untuk  dua  buah  kelas. Pada  tahun-tahun  berikut, bilangan  pelajar  telah  bertambah  dan  menjadi  313  orang  pada  tahun  1983. Kekurangan  bilik  darjah  menjadi  masalah  besar  oleh  kerana  bilangan  murid  meningkat.Guru  Besar  dan  ahli-ahli  PIBG  telah  berusaha  mendapatkan  bangunan  baru  melalui  YB  Dato’ Seri S.Samy Vellu  telah  berjaya  mendapatkan  bantuan  khas  daripada  Jabatan  Perdana Menteri  dan  telah  mula  mendirikan  dua  blok  bangunan  baru  yang mengandungi  10  buah  bilik  darjah, pejabat, bilik guru  dan tandas  pada  tahun  1989.Sekolah  ini  telah tumpang  di SRK Simpang Empat  pada  sebelah  petang  mulai  1990 hingga 1992.

Atas daya usaha Guru Besar  dan  kerjasama  PIBG,  dua buah bilik  darjah  tambahan  dan  sebuah  kantin  telah  dibinakan.Pada tahun  1994, jumlah  pelajar  telah  bertambah  menjadi  517  orang dengan 25  orang guru dan sekolah  ini  telah  menjadi  Sekolah  Tamil  yang  kedua  terbesar  di Daerah  Manjung dan  mengalami  kemajuan  yang  pesat.

Dato’ Seri S.Samy Vellu telah  merasmikan makmal komputer di mana 20  buah  komputer  telah  dibeli  untuk  pembelajaran  ICT  atas  daya  usaha  Guru  Besar   dan  ahli-ahli  PIBG  pada  tahun

Di samping  itu, kelas  pemulihan  dan  kelas  tambahan  dibina  untuk  meningkatkan  kemudahan  di sekolah. Tambahan  pula, 3 orang  penolong  kanan ( PK Pentadbiran, PK  Hem  dan  PK Koko)  disediakan  bilik  masing-masing. Bilik  guru  telah  diperbesarkan  untuk  keselesaan  bagi  meningkatkan  prestasi  kerja.

Akhirnya, sekolah  ini  berbangga  dengan  kejayaan  seorang  pelajar  yang  cemerlang  dalam  UPSR  2005  iaitu  Tamilarasu a/l Gunasekaran  yang  berjaya  di peringkat  kebangsaan.
Dengan  kerjasama  ahli-ahli  PIBG  dan  pihak  luar, Guru  Besar  En.N.Periyasamy  telah  berjaya  meningkatkan  prestasi  sekolah  ini  sehingga  kini.

Jadual 1: Senarai Nama Guru Besar SJK(T) Maha Ganesa Viddyasalai

Bil	NAMA	TEMPOH
# MR. M.MUNUSAMY	JAN 1928 – DIS 1932
# MR. VINSON	DIS 1932 -  DIS 1933
# MR. S.KRISHNAN	JAN 1934 – DIS 1972
# MR. K.SUBRAMANIAM	JAN 1973 – 3 MEI 1994
# MR. S.KANNIAH PJK	4 AUG 1995 – 16 DIS 1996
# MR. K.PERIANNAN	17 DIS 1996 – 20 OKT 2002
# MR. N.PERIYASAMY	31 DIS 2002 - DIS 2017
#PN.S.KANNAGI - DIS 2017- SEKARANG

## Pencapaian

## Alamat
:Sekolah Jenis Kebangsaan (T) Maha Ganesa Viddyasalai
:Kampung Selamat 
:32000, Sitiawan
:Negeri Perak, Malaysia
:Telefon =  6056913494
:Fax       = TIADA

## Pautan luar
* Sekolah Jenis Kebangsaan (T) Maha Ganesa Viddyasalai.